Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 433

a) A résztvevő bármilyen kötelezettségvállalás kiadása előtt legalább tíz naptári nappal értesíti az összes többi résztvevőt, ha az alkalmazott minimális hiteldíjat (MPR) a 24.e) cikk első francia bekezdésének vagy a 28. cikknek megfelelően határozták meg. A bejelentést az V. melléklettel összhangban kell megtenni. Ha ez alatt az időszak alatt bármely másik résztvevő tárgyalást kér, a kezdeményező résztvevőnek további tíz naptári napig kell várakoznia. Ha a kockázatcsökkentés/kockázatkizárás után az alkalmazható MPR legfeljebb azon MPR 75 százalékának felel meg, amely a vevő országa országkockázati besorolásának alkalmazásából keletkezne kockázatcsökkentés vagy kockázatkizárás nélkül, a bejelentést tevő résztvevő a kötelezettségvállalás kiadása előtt legalább 20 naptári nappal köteles az összes többi résztvevőt értesíteni. 2006/60. szám

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes